Threads
Threads, toreke medyaya civakî ye ku karûbarê tora civakî ye ku wekî Instagram û Facebookê yek ji platformên pargîdaniya amerîkî ya Meta Platforms-ê ye. Piştî despêkirina platformê, Threads di nav rojekê de gihîştiye 55 milyon bikarhênerên tomarkirî. Platform wekê heman platforma mîkroblog a Twitterê bi heman rengî dixebite ku bikarhêner dikarin nivîs, wêne û vîdyoyan parvebikin, bersivê bidin û peyaman ji bikarhênerên din re bişînin. Sepan niha li ser iOS û Androidê heye ku bikarhêner dikarin daxînin û bikaranînin. Threads bi Instagramê re dixebite ku bikarhênerên Instagramê bêyî afirandina profîlek nû dikarin ji Instagramê rasterast derbasî Threadsê bibin. Piştî kirîna Twitterê ji hêla Elon Musk ve, xebatkarên Meta di destpêkê de li ser derxistina Instagram Notesê ku taybetmendiyek li ser nivîsê ya Instagramê ye nîqaş kirin. Xebatkaran her weha li ser afirandina sepanek cuda û serbixwe ya li ser nivîsê nîqaş kirin ku rê li ber Threadsê vekir. Xebatên li ser Threadsê di çileya sala 2023an de dest pê kir ku di wê demê di di navbera xebatkaran de de wekî "Proje 92" hatiye binavkirin. Agahiyên di derbarê Threadsê de di adara sala 2023an de hate belavkirin û The Verge hûrguliyên civînek navxweyî ya pargîdaniyê di hezîrana sala 2023an de weşand. Di tîrmehê de hûrguliyên di derbarê Threadsê de derketin holê ku li pêy wê beriya danasîna di 6ê tîrmehê de sepan di 3ê tîrmehê de ser App Store a Apple hatiye weşandin. Threads bi fermî di 5ê tîrmeha sala 2023an de li 100 welatan ku di nav de Dewletên Yekbûyî, Keyaniya Yekbûyî, Awistralya, Zelanda Nû, Kanada û Japon heye hate destpêkirin.